CELEX: C2006/294/19
Language: fi
Date: 2006-12-02 00:00:00
Title: Asia C-108/05: Yhteisöjen tuomioistuimen tuomio (ensimmäinen jaosto) 7.9.2006 (Gerechtshof te 's Gravenhagenin (Alankomaat) esittämä ennakkoratkaisupyyntö) — Bovemij Verzekeringen NV v. Benelux-Merkenbureau (Tavaramerkit — Direktiivi 89/104/ETY — 3 artiklan 3 kohta — Erottamiskyky — Erottamiskyvyn syntyminen käytön perusteella — Koko Benelux-alueen tai sen merkittävän osan huomioon ottaminen — Benelux-maiden kielialueiden huomioon ottaminen — Sanamerkki EUROPOLIS)

2.12.2006   
            
            
               FI
            
            
               Euroopan unionin virallinen lehti
            
            
               C 294/12
            
         Yhteisöjen tuomioistuimen tuomio (ensimmäinen jaosto) 7.9.2006 (Gerechtshof te 's Gravenhagenin (Alankomaat) esittämä ennakkoratkaisupyyntö) — Bovemij Verzekeringen NV v. Benelux-Merkenbureau
   (Asia C-108/05) (1)
   
   (Tavaramerkit - Direktiivi 89/104/ETY - 3 artiklan 3 kohta - Erottamiskyky - Erottamiskyvyn syntyminen käytön perusteella - Koko Benelux-alueen tai sen merkittävän osan huomioon ottaminen - Benelux-maiden kielialueiden huomioon ottaminen - Sanamerkki EUROPOLIS)
   (2006/C 294/19)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te 's Gravenhage
   Pääasian asianosaiset
   
      Kantaja: Bovemij Verzekeringen NV
   
      Vastaaja: Benelux-Merkenbureau
   Oikeudenkäynnin kohde
   Ennakkoratkaisupyyntö — Gerechtshof te 's Gravenhage — Jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäisen neuvoston direktiivin 89/104/ETY (EYVL L 40, s. 1) 3 artiklan 3 kohdan tulkinta — Tavaramerkin erottamiskyvyn arviointi — Tavaramerkin käyttö — Tavaramerkin tunnettuus koko Benelux-maiden alueella tai sen huomattavassa osassa (esimerkiksi Alankomaissa) — Kielialueiden huomioon ottaminen
   Tuomiolauselma
   
               1)
            
            
               Jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäinen neuvoston direktiivin 89/104/ETY 3 artiklan 3 kohtaa on tulkittava siten, että tavaramerkin rekisteröinti voidaan hyväksyä tämän säännöksen perusteella ainoastaan, jos osoitetaan, että tämä tavaramerkki on tullut käyttönsä perusteella erottamiskykyiseksi koko siinä jäsenvaltion osassa tai Benelux-maiden osalta koko siinä Benelux-alueen osassa, jossa hylkäysperuste on olemassa.
            
         
               2)
            
            
               Jos tavaramerkki muodostuu kokonaan tai osittain yhdestä tai useammasta jäsenvaltion tai Benelux-maiden virallisen kielen sanasta ja jos hylkäysperuste on olemassa ainoastaan yhdellä jäsenvaltion kielialueella tai Benelux-maiden osalta yhdellä Benelux-alueen kielialueella, on osoitettava, että tavaramerkki on tullut käyttönsä perusteella erottamiskykyiseksi koko tällä kielialueella. Siten määritellyllä kielialueella on arvioitava, tunnistaako asianomainen kohderyhmä tai ainakin merkittävä osa siitä tämän tavaramerkin perusteella kyseisen tavaran tai palvelun tietyltä yritykseltä peräisin olevaksi.
            
         
      (1)  EUVL C 115, 14.5.2005.